הפיגוע בתחנה המרכזית הישנה של תל אביב (2003)

הפיגוע בתחנה המרכזית הישנה של תל אביב היה פיגוע התאבדות כפול שביצעו שני מחבלים פלסטיניים ביום ראשון לפנות ערב, 5 בינואר 2003, אור לג' בשבט ה'תשס"ג במתחם התחנה המרכזית הישנה של תל אביב. 23 בני אדם נהרגו בפיגוע ויותר ממאה נפצעו. הזרוע הצבאית של הפת"ח, גדודי חללי אל-אקצא, נטלה אחריות לפיגוע.

==הפיגוע==
ב-5 בינואר 2003, בשעה 18:30, פוצצו עצמם שני מחבלים מתאבדים במרחק 500 מטר ובהפרש של 30 שניות בלבד זה מזה, בשני רחובות מקבילים באזור התחנה המרכזית הישנה של תל אביב. האחד התפוצץ במדרחוב נווה שאנן, בפינת רחוב ראש פינה; השני התפוצץ ברחוב הגדוד העברי, המקביל למדרחוב. שני המחבלים נשאו מטענים רבי-עוצמה עם ברגים ואומים ממתכת, שגרמו לנפגעים רבים ולנזק רב לרכוש בסביבה. 23 בני אדם נרצחו, ויותר ממאה נפצעו. בין ההרוגים היו אדם בן 75, שש נשים, צעירות ומבוגרות, וכן פועלים זמניים, שניים מסין ואחד מגאנה. בין ההרוגים היו עולים חדשים מברית המועצות לשעבר כמו גם ישראלים ותיקים.

זמן קצר לאחר הפיגוע נטלו גדודי חללי אל אקצה, הזרוע הצבאית של הפת"ח, אחריות. בהודעה שפרסמו ציינו כי מבצעי הפיגוע הם סאמר נורי, בן 19, ובוראק חילפי, בן 21, שני תושבי שכם, אולם בלילה לאחר מכן פרסמו הודעה נוספת, לפיה המחבלים הם לא מאנשי התנועה. גם אנשי הג'יהאד האיסלאמי נטלו אחריות לפיגוע בשיחות עם כתבים, אולם ראשי התנועה לא ידעו לאשר את מעורבות אנשיהם באירוע.

==העמדה לדין==
ב-24 בינואר 2005 הואשם נהג תושב יפיע בעבירות אחדות ובראשן סיוע לרצח, עקב הסעת המחבלים מאום אל-פחם לתל אביב, ונגזר עליו עונש של 42 שנות מאסר בפועל. בערעור לבית המשפט העליון קוצר עונשו ל-30 שנות מאסר.

==ראו גם==
*פיגועי התאבדות בישראל

==קישורים חיצוניים==
* 
* סיפורי ההרוגים: , [https://laad.btl.gov.il/Web/He/TerrorVictims/Page/Default.aspx?ID=39985 מאיר חיים (75)], [https://laad.btl.gov.il/Web/He/TerrorVictims/Page/Default.aspx?ID=39991 אנדרי פרידמן], [https://laad.btl.gov.il/Web/He/TerrorVictims/Page/Default.aspx?ID=39987 ליליה זיבשטיין (33)], [http://www.laad.btl.gov.il/Web/He/Victims/111.aspx?ID=39988 שושנה יולזרי (45)], [https://laad.btl.gov.il/Web/He/TerrorVictims/Page/Default.aspx?ID=39997 מוטי אביוני (51)], [https://laad.btl.gov.il/Web/He/TerrorVictims/Page/Default.aspx?ID=40004 מוריס אהרפי (60)], [https://laad.btl.gov.il/Web/He/TerrorVictims/Page/Default.aspx?ID=40002 קרסימר אנגלוב (32)] מבולגריה, [https://laad.btl.gov.il/Web/He/TerrorVictims/Page/Default.aspx?ID=40001 סטיבן קרומוול (44)] מגאנה, [https://laad.btl.gov.il/Web/He/TerrorVictims/Page/Default.aspx?ID=40003 איוון הפטוניק (45)] מרוסיה, [https://laad.btl.gov.il/Web/He/TerrorVictims/Page/Default.aspx?ID=40000 לי פיי ג'ונג (40)] מסין, [https://laad.btl.gov.il/Web/He/TerrorVictims/Page/Default.aspx?ID=39999 איגור זובקוב (32)], [https://laad.btl.gov.il/Web/He/TerrorVictims/Page/Default.aspx?ID=39998 אילנית פלד (33)], [https://laad.btl.gov.il/Web/He/TerrorVictims/Page/Default.aspx?ID=39996 בוריס טפלשווילי (50)], [https://laad.btl.gov.il/Web/He/TerrorVictims/Page/Default.aspx?ID=39995 רמין נסיבוב (24)], [https://laad.btl.gov.il/Web/He/TerrorVictims/Page/Default.aspx?ID=39994 ויקטור שובייב (62)], [https://laad.btl.gov.il/Web/He/TerrorVictims/Page/Default.aspx?ID=39993 ניקולאי יון (33)] מרומניה, [https://laad.btl.gov.il/Web/He/TerrorVictims/Page/Default.aspx?ID=39992 מיכאי סבו (33)] מרומניה, [https://laad.btl.gov.il/Web/He/TerrorVictims/Page/Default.aspx?ID=39990 אבי קוצר (44)], [https://laad.btl.gov.il/Web/He/TerrorVictims/Page/Default.aspx?ID=39989 עמירם זמורה (54)]

==הערות שוליים==

תחנה מרכזית הישנה של תל אביב
תחנה מרכזית הישנה של תל אביב
קטגוריה:טרור ערבי בישראל
קטגוריה:התחנה המרכזית הישנה של תל אביב
תחנה מרכזית הישנה של תל אביב
תחנה מרכזית הישנה של תל אביב